Aalborg Stiftstidende, 1843-03-04
Fædrelandet. Kjøbenhavn, den 28de Februar. Under 24de Novbr. f. A. har Hs. Maj. resolveret, at Fajancefabricanterne H. H. Spietz og C. Sonne paa Bornholm, af den til Jndustriens Fremme i 1843 normerede Sum, forundes hver en Understøttelse af 300 Rbd., for i Udlandet at gjøre sig nærmere bekjendt med Steentøifabricationen. Ved Høiesteretsdom af 15 Decbr. f. A., der stadfæster Hof- og Stadsrettens Dom, var Arrestantinden Anne Jensdatter for Barnefødsel i Dølgsmaal, tilfundet at miste sin Hals og hendes Hoved at sættes paa en Stage Hun er en Huusmands Datter fra Syvendekjøb. Af de 4 Huusbonder, hun har tjent, havde de 2 meddeelt hende anbefalende Vidnesbyrd og de 2 andre ikke udtalt nogen Misfornøielse med hendes Opførsel; heller ikke er hun nogensinde for straffet. Hos Bagermester Tesch i Kbhvn., hvor hun begik Gierningen, havde hun tjent i halvtredie Aar og siden sit 17de Aar været Kjæreste med en Snedkersvend med hvem hun vel nogle Gange havde havt legemlig Omgang, men dog antager at være bleven besvangret af en hos hendes Husbond tjenende Bagersvend, der havde forført hende. Sit Svangerskab skjulte hun, for at Kjæresten ikke skulde erfare det; men da Fødselsmerterne paakom hende kort for Skiftetid og for hun havde ventet, fødte hun en Nat i Dølgsmaal paa Locumet) og lod Fosteret falde ned i dette, hvor det siden blev fundet i forraadnet Tilstand, da Bager Tesch, der havde fattet Mistanke om det Passerede, lod Locumet rense. Om Fosteret havde været levende, da det blev født, derom kunde Lægerne ikke afgive nogen bestemt Erklæring; Arrestantinden sluttede, af flere Omstændigheder, at dette ikke har været Tilfældet. Da det desuden maatte antages, at Beslutningen at føde i Dølgsmaal ikke er fattet af Arrestantinden efter Overlæg, men har været Øieblikkets Jndskydelse, og hun, der ikkun er 22 Aar gl., har afgivet aabenhiertig Tilstaaelse og viist Anger over sin Brøde, saa indstillede Høiesterets Tilforordnede: at Livsstraffen maatte eftergives Domfældte, mod at hun hensættes til Straffearbeide paa Kongens Naade, hvilket Hs. Maj. under 11te Jan, allernaadigst har bifaldet. (C. T.)J Kieler Correspondentsbl." gjøres opmærksom paa, at "Leipz, allg. Zeit." har ladet sin Artikel Schleswig=Holstein gaae ind, idet den nu anfører Meddelelserne fra Holsteen under "Tydskland og fra Slesvig under "Danmark imedens de slesvigske og holsteenske Efterretninger tidligere figurerede under "Schleswig=Holstein", som en Underafdeling af Tydskland. Endelig hedder det i Kieler Correspondentsbl. vil man vel ogsaa i det øvrige Tydskland faae Øinene op, og see, hvor vidt det politiske Tydsklands Grændse gaaer.De politiske Dagblade ville saaledes forhaabentlig ikke længere staae tilbage for en Skoledreng i nederste Classe, der allerede veed at tælle de tydske Forbundsstater paa sine Fingre."J Horsens er i Natten til den 28de f. M. forøvet Jndbrud paa Smedegaden og bortstiaalet 4 Tobakspiber, en Sølv=Tobaksdaase og 2 Rbd. i Enesteskillinger. Politiet udlover en Douceur af 10 Rbdlr. for Opdagelsen. Aalborg, den 4de Marts. Betræffende Politivæsenet paa Landet har Redactionen, efter Opfordring i et tidligere Avisnummer, modtaget følgende Skrivelse: Høistærede "Paa Grund af Deres i Aalborg Avis Nr. 39 indrykkede Opfordring til Sogneforstanderskaberne, om at meddele Dem, naar Brud paa den offentlige exiendomssikkerhed foretages ofve, tillader undertegnede Formand for Øster hornum Sogneforstanderskab, sig at tilmelde Dem Følgende: J Molbjerg By, Østerhornum Sogn, blev Natten imellem den 26de og 27de Januar d. A. gjort Jndbrud hos Gaardmand Peder Sørensen. Tyven, der syntes vel bekjendt med Husets Leilighed, borttog med sig adskillige Senge= og Gangklæder foruden andre Smaating. Beboerne kunde spore Tyven strax den følgende Morgen et langt Stykke Vei i Retningen henimod Grydsted og Ribe, og Anmeldelse og dette Jndbrud og Tyveri skete strax den følgende Dag for Herredsfogden i Hornum Fleskum Herreder, som derefter ved Circulairer lod bekjendtgjøre, i Nibe og ved Kirkestævne i de nærmest omliggende Sogne, Beskaffenheden af det forøvede Tyveri. "Da dette nu er anden Gang at Tyveri paa en lignende, Maade er begaaet hos denne samme Mand; da desuden for et Par Aar siden et lignende Jndbrud og Tyveri fandt Sted hos hans Nabo i samme By, uden at dog Nogen af dem har erholdt Noget af de bortstiaalne Gjenstande tilbage, skjøndt det rigtignok ved de i Aalborg, i Anledning af den store Tyvssag anstillede Undersøgelser, skal være oplyst, af hvem det første af disse tre Jndbrud er forøvet: saa have vistnok Beboerne heromkring fuld Grund til at være urolige for deres Eiendomme, og det var at ønske, at de os ubekjendte, yderligere Foranstaltninger, som Politiet maa formodes at ville iværksætte til Opdagelsen af dette Tyveri, maae have et Udfald, der er heldigere end det, der i de andre, her omtalte Tilfælde har kronet dets Bestræbelser. Østerhornum, den 38de Febr. 1843. Ærbødigst F. A. Hansen.